LEMBAGA HASIL DALAM NEGERI MALAYSIA KELAB, PERSATUAN ATAU INSTITUSI SERUPA KETETAPAN UMUM NO. 1/2015 TARIKH PENERBITAN: 12 JANUARI 2015
LEMBAGA HASIL DALAM NEGERI MALAYSIA Diterbitkan oleh Lembaga Hasil Dalam Negeri Malaysia Edisi pertama pada 25 Jun 2012 Edisi Kedua pada 12 Januari 2015 © 2015 oleh Lembaga Hasil Dalam Negeri Malaysia Semua hak cipta terpelihara. Ketetapan Umum ini adalah milik Lembaga Hasil Dalam Negeri Malaysia. Satu salinan cetak atau elektronik boleh dibuat untuk kegunaan peribadi. Firma dan persatuan profesional untuk menggunakan Ketetapan Umum ini untuk tujuan latihan sahaja. Penerbitan semula secara sistemik atau berganda, pengedaran ke pelbagai lokasi melalui elektronik atau cara lain, duplikasi apa-apa bahan dalam Ketetapan Umum ini untuk bayaran atau tujuan komersil, kandungan Ketetapan Umum adalah dilarang sama sekali. dibenarkan atau pengubahsuaian KELAB, PERSATUAN ATAU INSTITUSI SERUPA Ketetapan Umum No. 1/2015 Tarikh Penerbitan: 12 Januari 2015
KELAB, PERSATUAN ATAU INSTITUSI SERUPA LEMBAGA HASIL DALAM NEGERI MALAYSIA Ketetapan Umum No. 1/2015 Tarikh Penerbitan: 12 Januari 2015 KANDUNGAN Muka surat 1. Objektif 1 2. Peruntukan Undang-Undang Berkaitan 1 3. Tafsiran 1 4. Pengenalan 1 5. Pemilikan Dan Keahlian 2 6. Asas Taksiran 2 7. Taraf Mastautin 3 8. Taksiran Cukai Bagi Kelab, Persatuan Atau Institusi Serupa 3 9. Layanan Cukai 3 10. Kadar Cukai 22 11. Penyimpanan Rekod 22 12. Pengemukaan Borang Nyata Cukai Pendapatan 22 13. Persamaan Dan Perbezaan Di Antara Kelab, Persatuan Atau Institusi Serupa Dan Persatuan Perdagangan 22 14. Kemaskinian Dan Pindaan 24 KETETAPAN UMUM KETUA PENGARAH Seksyen 138A Akta Cukai Pendapatan 1967 (ACP) memperuntukkan bahawa Ketua Pengarah mempunyai kuasa untuk membuat Ketetapan Umum berkenaan pemakaian mana-mana peruntukan dalam ACP. Ketetapan Umum diterbitkan sebagai panduan kepada orang awam dan pegawai Lembaga Hasil Dalam Negeri Malaysia. Ia menggariskan tafsiran Ketua Pengarah berhubung peruntukan tertentu undang-undang cukai dan polisi serta prosedur yang terpakai mengenainya. Ketua Pengarah boleh menarik balik, sama ada keseluruhan atau sebahagian dari Ketetapan Umum ini melalui notis atau dengan penerbitan Ketetapan Umum yang baharu. Ketua Pengarah Hasil Dalam Negeri, Lembaga Hasil Dalam Negeri Malaysia.
KELAB, PERSATUAN ATAU INSTITUSI SERUPA LEMBAGA HASIL DALAM NEGERI MALAYSIA Ketetapan Umum No. 1/2015 Tarikh Penerbitan: 12 Januari 2015 1. Objektif Objektif Ketetapan Umum (KU) ini adalah untuk menerangkan percukaian bagi kelab, persatuan atau institusi serupa yang ditubuhkan dan dikawal oleh ahlinya. 2. Peruntukan Undang-Undang Berkaitan 2.1 KU ini mengambil kira undang-undang yang berkuat kuasa pada tarikh KU ini diterbitkan. 2.2 Peruntukan Akta Cukai Pendapatan 1967 (ACP) yang berkaitan dengan KU ini adalah seksyen 2, 8, 20, 21, 53A dan Bahagian 1 Jadual 1. 2.3 Perundangan subsidiari berkaitan yang dirujuk dalam KU ini adalah P.U.(A) 190/2005 dan P.U.(A) 360/2011. 3. Tafsiran Perkataan yang digunakan dalam KU ini mempunyai maksud berikut: 3.1 "Ahli" berhubungan dengan suatu kumpulan orang bermaksud orang yang berhak mengundi dalam mesyuarat am kumpulan itu di mana kawalan yang berkesan dilaksanakan atas urusannya. 3.2 "Kumpulan orang" bermaksud suatu kumpulan orang yang tidak diperbadankan (yang bukan sesuatu syarikat) termasuk keluarga sekutu Hindu tetapi tidak termasuk perkongsian. 4. Pengenalan 4.1 Kelab, persatuan atau institusi serupa ditubuhkan bukan untuk tujuan perdagangan tetapi untuk tujuan sosial, rekreasi, sukan, seni, sains, sastera atau aktiviti riadah yang lain untuk kepentingan dan manfaat ahlinya. Contoh kelab, persatuan atau institusi serupa sedemikian adalah kelab olahraga, kelab pengumpul kereta antik dan persatuan sejarah. Walau bagaimanapun, sebahagian daripada aktiviti kelab, persatuan atau institusi serupa merupakan usaha perdagangan yang dijalankan untuk memperoleh keuntungan yang boleh dikenakan cukai sebagai keuntungan perniagaan. Contoh kelab, persatuan atau institusi serupa sedemikian adalah pusat kecergasan atau kelab bola sepak profesional. 4.2 Kelab, persatuan atau institusi serupa juga termasuk Badan Pengurusan Bersama, Perbadanan Pengurusan dan Persatuan Penduduk yang pada dasarnya merupakan persatuan komuniti yang terdiri daripada pemilik harta. Pembangunan dan pertumbuhan harta hak milik strata telah menimbulkan cabaran dalam bidang pengurusan bangunan yang dipecah bahagi seperti kondominium, pangsapuri, rumah bandar, flat dan sebagainya. Badan Pengurusan Bersama dan Perbadanan Pengurusan ditubuhkan melalui Muka surat 1 daripada 24
KELAB, PERSATUAN ATAU INSTITUSI SERUPA LEMBAGA HASIL DALAM NEGERI MALAYSIA Ketetapan Umum No. 1/2015 Tarikh Penerbitan: 12 Januari 2015 undang-undang di bawah Akta Hak Milik Strata 1985 dan Akta Pengurusan Strata 2013 untuk penyelenggaraan dan pengurusan bangunan dan harta bersama. Sebaliknya, persatuan penduduk adalah organisasi sukarela yang berdaftar sebagai persatuan. Untuk keterangan lanjut, garis panduan bertajuk "Layanan cukai ke atas caj penyelenggaraan dan pengurusan harta bersama yang diterima oleh pemaju, Badan Pengurusan Bersama dan Perbadanan Pengurusan" bertarikh 21.5.2012 boleh dimuat turun daripada laman sesawang Lembaga Hasil Dalam Negeri Malaysia di 5. Pemilikan Dan Keahlian Untuk membezakan sama ada sesuatu kumpulan orang menjalankan kelab, persatuan atau institusi serupa menjalankan perusahaan perniagaan / perdagangan atau dijalankan untuk kepentingan ahlinya, urusan pemilik dan keahlian kumpulan orang itu mestilah diperiksa seperti berikut: (a) jika pemilik kumpulan orang itu berbeza daripada keahliannya, kelab tersebut mungkin adalah perusahaan perniagaan. Sebaliknya, jika sebuah kelab, persatuan atau institusi serupa ditubuhkan dan dimiliki oleh ahlinya untuk tujuan manfaat ahli sendiri, ini bermakna semua aset adalah milik keahlian yang mengawal kelab dan urusannya. Pengawalan seperti itu boleh dilakukan melalui jawatankuasa yang dilantik; dan (b) transaksi bersama dengan ahli tidak dianggap sebagai urusan perdagangan. Sebarang lebihan penerimaan atas perbelanjaan berkaitan dengan pendapatan daripada transaksi dengan ahli hendaklah digunakan untuk manfaat semua ahli kelab, persatuan atau institusi serupa (misalnya untuk membeli peralatan baru atau membuat bayaran untuk acara sosial yang hanya terbuka kepada keahlian). Walau bagaimanapun, apabila kelab, persatuan atau institusi serupa menyediakan kemudahannya (misalnya restoran atau lapangan golf) untuk bukan ahli secara komersial, ia dianggap menjalankan perdagangan dan pendapatan daripada perdagangan dengan bukan ahli adalah dikenakan cukai. 6. Asas Taksiran 6.1 Tahun asas untuk suatu tahun kalender yang bersamaan dengan tahun taksiran itu. Tahun asas untuk suatu tahun taksiran berhubung dengan kelab, persatuan atau institusi serupa adalah tempoh asas bagi tahun taksiran itu. Contohnya, pendapatan sebuah kelab, persatuan atau institusi serupa bagi tahun kalendar 2014 dikenakan cukai sebagai pendapatan bagi tahun taksiran 2014. tahun taksiran adalah 6.2 Untuk tujuan pengemukaan borang nyata cukai pendapatan bagi suatu tahun taksiran, jika tempoh perakaunan kewangan suatu kelab, persatuan atau Muka surat 2 daripada 24
KELAB, PERSATUAN ATAU INSTITUSI SERUPA LEMBAGA HASIL DALAM NEGERI MALAYSIA Ketetapan Umum No. 1/2015 Tarikh Penerbitan: 12 Januari 2015 institusi serupa berakhir pada tarikh selain daripada 31 Disember, pelarasan yang sewajarnya perlu dibuat untuk memastikan pengiraan cukai adalah bagi tempoh asas dari bulan Januari hingga Disember iaitu dalam suatu tahun kalendar. 7. Taraf Mastautin 7.1 Taraf mastautin sebuah kelab, persatuan atau institusi serupa ditentukan mengikut perenggan 8(1)(b) dan 8(1)(c) ACP. 7.2 Sebuah kelab, persatuan atau institusi serupa yang menjalankan perdagangan atau perniagaan adalah bermastautin di Malaysia untuk tahun asas suatu tahun taksiran jika pada bila-bila masa semasa tahun asas itu pengurusan dan pengawalan perniagaannya atau mana-mana perniagaannya dijalankan di Malaysia [Perenggan 8(1)(b) ACP]. 7.3 Kelab, persatuan atau tidak menjalankan perdagangan atau perniagaan adalah bermastautin di Malaysia untuk tahun asas bagi suatu tahun taksiran jika pada bila-bila masa semasa tahun asas itu pengurusan dan kawalan hal ehwalnya adalah dijalankan di Malaysia oleh pengarah-pengarahnya atau pihak berkuasa lain yang mengawalnya misalnya, lembaga pengurusan [perenggan 8(1)(c) ACP]. institusi serupa lain yang 8. Taksiran Cukai Bagi Kelab, Persatuan Atau Institusi Serupa 8.1 Sebelum tahun taksiran 2009, tiada peruntukan khusus berhubung layanan cukai bagi kelab, persatuan atau institusi serupa. Kelab, persatuan atau institusi serupa telah dikenakan cukai berdasarkan prinsip percukaian berikut: (a) yuran ahli dan pendapatan daripada transaksi dengan ahli tidak dikenakan cukai berdasarkan prinsip saling bersama; dan (b) pendapatan yang diperoleh daripada transaksi dengan bukan ahli tertakluk kepada cukai. 8.2 Mulai tahun taksiran 2009, seksyen 53A ACP telah diperkenalkan untuk meningkatkan ketelusan dalam layanan cukai terhadap kelab, persatuan atau institusi serupa. Peruntukan ini terpakai kepada kelab, persatuan atau institusi serupa yang ditubuhkan dan dikawal oleh ahlinya dan dijalankan bukan untuk tujuan mencari keuntungan. 9. Layanan Cukai 9.1 Pendapatan daripada transaksi dengan ahli: (a) kelab, persatuan atau institusi serupa dijalankan sama ada untuk manfaat ahli sendiri atau untuk kepentingan umum. Jika kelab, persatuan atau institusi serupa adalah bertujuan untuk memberi manfaat kepada ahli Muka surat 3 daripada 24
KELAB, PERSATUAN ATAU INSTITUSI SERUPA LEMBAGA HASIL DALAM NEGERI MALAYSIA Ketetapan Umum No. 1/2015 Tarikh Penerbitan: 12 Januari 2015 sahaja, sebarang pendapatan yang terbit daripada urusan bersama dengan ahli tidak dikenakan cukai. Contoh penerimaan bersama daripada ahli kelab, persatuan atau institusi serupa termasuk: (i) fi kemasukan dan yuran langganan ahli; (ii) minuman dan makanan yang dijual di kelab, persatuan atau institusi serupa atau restoran kepada ahli kelab; (iii) bayaran yang dibuat oleh ahli untuk menghadiri majlis makan malam atau majils sosial yang dianjurkan oleh kelab, persatuan atau institusi serupa; dan (iv) bayaran yang dibuat oleh ahli untuk menghadiri taklimat, persembahan atau bengkel yang dianjurkan oleh kelab, persatuan atau institusi serupa. Pendapatan yang diterima daripada transaksi dengan ahli dan apa-apa perbelanjaan atau elaun modal yang berkaitan dengan pendapatan tersebut hendaklah diabaikan untuk tujuan ACP mengikut subseksyen 53A(2) ACP; dan (b) walaupun pendapatan daripada transaksi dengan ahli tidak dikenakan cukai, bukan semua transaksi yang melibatkan ahli adalah penerimaan bersama. Contoh 1 Sebuah kelab rekreasi di Malaysia di mana ahli-ahlinya terdiri daripada ejen cukai telah mengikat perjanjian dengan pengendali gimnasium untuk beroperasi di premis kelab itu. Kelab menerima sewa daripada pengendali gimnasium tersebut. Pengendali gimnasium mengenakan yuran kepada pengunjung untuk penggunaan kemudahan di gimnasium. Pendapatan yang diterima oleh kelab daripada penyewaan gimnasium adalah dikenakan cukai walaupun pelanggan gimnasium terdiri daripada ahli kelab. Contoh 2 Sebuah persatuan yang mempunyai ahli yang terdiri daripada pedagang asing dan isteri mereka telah menyewakan sebahagian premise kepada salah seorang ahli untuk menjalankan aktiviti perniagaan kafe untuk mencari keuntungan. Pendapatan sewa bulanan berjumlah RM1,000 diterima oleh persatuan dan ahli yang menjalankan perniagaan kafe menerima pendapatan daripada perniagaan tersebut. Pendapatan sewa yang diterima oleh persatuan daripada ahlinya yang menjalankan aktiviti perniagaan kafe tidak dianggap sebagai penerimaan bersama memandangkan ahli tersebut menjalankan aktiviti perniagaan Muka surat 4 daripada 24
KELAB, PERSATUAN ATAU INSTITUSI SERUPA LEMBAGA HASIL DALAM NEGERI MALAYSIA Ketetapan Umum No. 1/2015 Tarikh Penerbitan: 12 Januari 2015 dalam premis persatuan. Persatuan akan dikenakan cukai ke atas pendapatan sewa yang diperolehi daripada penyewaan sebahagian premis dan ahli tersebut juga akan dikenakan cukai ke atas pendapatan yang diperolehi daripada menjalankan aktiviti perniagaan kafe. 9.2 Pendapatan daripada transaksi dengan bukan ahli: (a) walaupun kelab, persatuan atau institusi serupa pada amnya ditubuhkan bukan dengan tujuan untuk mendapatkan keuntungan, ia mungkin menerima pendapatan daripada akitiviti atau transaksi dengan bukan ahli di mana pendapatan boleh dikenakan cukai. Contoh penerimaan tersebut termasuk: (i) hasil kutipan daripada kempen kutipan wang daripada orang awam, misalnya jualan kuih, biskut atau kraf tangan buatan sendiri; (ii) minuman yang dijual kepada bukan ahli yang melawat kelab; (iii) bayaran yang diterima untuk sewaan dewan, kemudahan atau peralatan kelab kepada orang awam; (iv) bayaran yang dibuat oleh bukan ahli untuk menghadiri majlis makan malam atau sosial yang dianjurkan oleh kelab; (v) bayaran yang dibayar oleh bukan ahli untuk menghadiri taklimat, persembahan atau bengkel yang dianjurkan oleh kelab; (vi) penerimaan daripada bukan ahli hasil daripada rafel atau cabutan bertuah; dan (vii) jualan cenderamata kepada bukan ahli. (b) pasangan suami / isteri, ibu bapa dan anak kepada ahli kelab, persatuan atau institusi serupa dianggap sebagai bukan ahli. Oleh itu, pendapatan yang diperoleh daripada transaksi dengan suami/isteri, ibubapa dan anak ahli adalah dikenakan cukai. Contoh 3 Sebuah persatuan pesara angkatan tentera telah membina 100 unit rumah teres berkembar dan 10 unit rumah kedai. Persatuan menawarkan penjualan rumah teres tersebut kepada ahli dan keluarga terdekat ahli sahaja manakala penjualan rumah kedai terbuka kepada orang awam. Keluarga terdekat yang terdiri daripada pasangan ahli, ibu bapa, adik beradik dan anak telah ditawarkan harga pembelian yang sama seperti yang telah ditawarkan kepada ahli persatuan. Keuntungan daripada jualan rumah kepada keluarga terdekat ahli dikenakan cukai sebab keuntungan tersebut adalah daripada transaksi dengan bukan ahli. Ahli keluarga terdekat kepada ahli persatuan tidak dianggap sebagai ahli persatuan. Muka surat 5 daripada 24
KELAB, PERSATUAN ATAU INSTITUSI SERUPA LEMBAGA HASIL DALAM NEGERI MALAYSIA Ketetapan Umum No. 1/2015 Tarikh Penerbitan: 12 Januari 2015 9.3 Pendapatan daripada pelaburan dan punca luar: (a) pendapatan daripada pelaburan kelab, persatuan atau institusi serupa seperti faedah, sewa dan dividen yang bukan merupakan penerimaan bersama adalah dikenakan cukai; (b) terdapat kelab, persatuan atau institusi serupa yang mengikat perjanjian dengan pihak luar di mana pihak luar menjalankan perniagaan atau menyediakan sesuatu di premis kelab, persatuan atau institusi serupa. Perjanjian dengan pihak luar ini boleh termasuk pemasangan mesin menjual minuman, katering, restoran, bar, gimnasium dan hiburan; dan (c) jika kelab, persatuan atau institusi serupa telah mengikat perjanjian dengan pihak luar, pendapatan yang diperoleh oleh pihak luar daripada pengunjung kemudahan tersebut di atas adalah mengikut peraturan kontrak. Amaun yang dibayar kepada kelab, persatuan atau institusi serupa oleh pihak luar kerana beroperasi di premis mereka adalah pendapatan yang diperoleh oleh kelab, persatuan atau institusi serupa daripada punca luar dan bukan daripada ahli/bukan ahli. Oleh itu, cukai dikenakan sepenuhnya ke atas pendapatan yang diterima oleh kelab, persatuan atau institusi serupa. Contoh 4 Sebuah kelab golf telah membuat perjanjian dengan pihak luar untuk: (i) menjalankan restoran; (ii) menjalankan gimnasium; dan (iii) memasang mesin menjual minuman di premis kelab. Pendapatan yang diterima oleh kelab daripada pengusahaan restoran dan gimnasium serta penjualan minuman adalah daripada punca luar dan dikenakan cukai; (d) kelab, persatuan atau institusi serupa yang tidak diluluskan sebagai institusi amal/khairat di bawah subseksyen 44(6) ACP mungkin menerima hadiah wang daripada orang awam yang digunakan semata-mata untuk tujuan amal/khairat. Kelab, persatuan atau institusi serupa yang tidak diluluskan di bawah subseksyen 44(6) ACP bermaksud kelab, persatuan atau institusi serupa tidak dibenarkan pengecualian cukai ke atas pendapatan di bawah perenggan 13, Jadual 6 ACP. Hadiah wang yang digunakan untuk tujuan amal / khairat dikenakan cukai tetapi jumlah yang digunakan secara spesifik untuk mana-mana amal / khairat dibenarkan sebagai potongan (sama seperti transaksi dengan bukan ahli). Baki jumlah hadiah wang yang tidak digunakan dikenakan cukai sebagai penerimaan kelab, persatuan atau institusi serupa; dan Muka surat 6 daripada 24
KELAB, PERSATUAN ATAU INSTITUSI SERUPA LEMBAGA HASIL DALAM NEGERI MALAYSIA Ketetapan Umum No. 1/2015 Tarikh Penerbitan: 12 Januari 2015 (e) kelab, persatuan atau institusi serupa yang layak sebagai institusi di bawah subseksyen 44(7) ACP dan diluluskan untuk tujuan subseksyen 44(6) ACP dibenarkan pengecualian cukai ke atas pendapatan secara automatik (termasuk hadiah wang) di bawah perenggan 13, Jadual 6 ACP. Walau bagaimanapun, jika didapati objektif kelab, persatuan atau institusi serupa yang diluluskan untuk tujuan subseksyen 44(6) ACP tidak dipatuhi, taraf kelulusan kelab, persatuan atau institusi serupa akan ditarik balik oleh LHDNM dan implikasi cukai adalah seperti berikut: (i) hadiah wang yang diterima oleh kelab, persatuan atau institusi serupa akan dikenakan cukai; dan (ii) satu amaun yang sama dengan hadiah wang kepada kelab, persatuan atau institusi serupa tidak akan dibenarkan sebagai potongan daripada pendapatan agregat seseorang (pemberi) yang memberi hadiah wang. Maklumat lanjut berkenaan institusi amal / khairat yang diluluskan boleh dirujuk dalam "Garis Panduan Bagi Permohonan Untuk Kelulusan Di Bawah subseksyen 44(6) Akta Cukai Pendapatan 1967" yang boleh diperoleh daripada laman sesawang LHDNM. 9.4 Perbelanjaan dilakukan dan perbelanjaan modal yang layak untuk tuntutan elaun modal: (a) belanja pasti atau perbelanjaan yang dilakukan dan perbelanjaan modal yang layak untuk tuntutan elaun modal berkaitan transaksi dengan bukan ahli: Terdapat belanja pasti atau perbelanjaan yang mungkin dilakukan sepenuhnya dalam memperoleh pendapatan kelab, persatuan atau institusi serupa daripada bukan ahli yang boleh dikenakan cukai. Perbelanjaan tersebut boleh dibenarkan sebagai potongan dalam menentukan pendapatan larasan kelab, persatuan atau institusi serupa daripada transaksi dengan bukan ahli. Potongan yang dibenarkan boleh termasuk belanja pasti atau perbelanjaan yang dilakukan untuk memperolehi dividen atau faedah bank, perbelanjaan yang dilakukan bagi mengadakan majlis untuk bukan ahli sahaja dan perbelanjaan yang dilakukan dalam penganjuran kutipan dana daripada orang awam. Perbelanjaan modal yang dilakukan atas aset yang digunakan dalam transaksi perniagaan dengan bukan ahli untuk memperoleh pendapatan daripada bukan ahli sahaja layak untuk elaun modal; Muka surat 7 daripada 24
KELAB, PERSATUAN ATAU INSTITUSI SERUPA LEMBAGA HASIL DALAM NEGERI MALAYSIA Ketetapan Umum No. 1/2015 Tarikh Penerbitan: 12 Januari 2015 (b) belanja pasti atau perbelanjaan dilakukan dan perbelanjaan yang layak untuk tuntutan elaun modal yang berkaitan dengan pendapatan daripada transaksi dengan ahli: Belanja pasti atau perbelanjaan yang dilakukan oleh kelab, persatuan atau institusi serupa dalam memperoleh pendapatan daripada transaksi dengan ahli tidak dibenarkan sebagai potongan dan hendaklah diabaikan untuk tujuan ACP. Perbelanjaan yang bukan merupakan potongan yang dibenarkan termasuklah kos operasi semata-mata untuk ahli, mengutip yuran langganan dan meningkatkan keahlian. Perbelanjaan modal yang dilakukan atas aset yang digunakan dalam transaksi dengan ahli untuk memperoleh pendapatan hanya daripada ahli tidak layak untuk elaun modal; dan (c) belanja pasti atau perbelanjaan yang dilakukan dan elaun modal yang sama bagi pendapatan daripada transaksi dengan ahli dan bukan ahli: Jika belanja pasti atau perbelanjaan dilakukan dalam memperoleh pendapatan daripada transaksi dengan ahli dan bukan ahli, potongan belanja pasti yang boleh diberi potongan adalah terhad kepada bahagian yang berkaitan dengan bukan ahli sahaja. Prinsip yang sama terpakai kepada tuntutan elaun modal. Oleh itu, belanja pasti atau perbelanjaan dan elaun modal yang sama kepada pendapatan daripada transaksi dengan ahli dan bukan ahli perlu dibahagikan kepada: (i) belanja pasti atau perbelanjaan dan elaun modal yang berkaitan dengan pendapatan daripada transaksi dengan ahli; dan (ii) belanja pasti atau perbelanjaan dan elaun modal yang berkaitan dengan pendapatan daripada transaksi dengan bukan ahli. Pada amnya, perbelanjaan am yang mungkin memerlukan pembahagian termasuk percetakan, belanja pos, alat tulis, telefon, elektrik, sewa dan caj bank. Pembahagian perbelanjaan bersama untuk menentukan amaun belanja pasti atau perbelanjaan yang dibenarkan atau elaun modal yang diberikan kepada kelab, persatuan atau institusi serupa ditentukan dengan mengikut Kaedah-Kaedah Cukai Pendapatan (Potongan Berhubungan Dengan Transaksi Dengan Bukan Ahli Bagi Kelab, Persatuan Atau Institusi Serupa) 2011 [P.U.(A) 360/2011]. 9.5 Penentuan belanja pasti atau perbelanjaan yang berkaitan dengan transaksi dengan bukan ahli: Dalam menentukan pendapatan larasan sebuah kelab, persatuan atau institusi serupa yang berkaitan dengan transaksi dengan bukan ahli dalam tempoh asas untuk suatu tahun taksiran, amaun yang dibenarkan suatu potongan Muka surat 8 daripada 24
KELAB, PERSATUAN ATAU INSTITUSI SERUPA LEMBAGA HASIL DALAM NEGERI MALAYSIA Ketetapan Umum No. 1/2015 Tarikh Penerbitan: 12 Januari 2015 berkenaan dengan belanja pasti atau perbelanjaan yang dilakukan oleh kelab, persatuan atau institusi serupa hendaklah ditentukan mengikut formula berikut: B A X C Di mana, A - ialah amaun belanja pasti atau perbelanjaan yang dilakukan oleh kelab, persatuan atau institusi serupa dalam tempoh asas untuk suatu tahun taksiran; B - ialah pendapatan kasar daripada transaksi dengan bukan ahli kelab, persatuan atau institusi serupa dalam tempoh asas untuk suatu tahun taksiran; dan C - ialah pendapatan kasar daripada transaksi dengan ahli dan bukan ahli kelab, persatuan atau institusi serupa dalam tempoh asas untuk suatu tahun taksiran. 9.6 Penentuan elaun modal yang berkaitan dengan transaksi dengan bukan ahli: Dalam menentukan pendapatan berkanun sebuah kelab, persatuan atau institusi serupa yang berkaitan dengan transaksi dengan bukan ahli dalam tempoh asas untuk suatu tahun taksiran, amaun elaun modal yang boleh larasan hendaklah ditentukan dibenarkan ditolak daripada pendapatan mengikut formula berikut: E D X F Di mana, D - ialah elaun modal yang dibenarkan kepada kelab, persatuan atau institusi serupa dalam tempoh asas untuk suatu tahun taksiran; E - ialah pendapatan kasar daripada transaksi dengan bukan ahli kelab, persatuan atau institusi serupa dalam tempoh asas untuk suatu tahun taksiran; dan F - ialah pendapatan kasar daripada transaksi dengan ahli dan bukan ahli kelab, persatuan atau institusi serupa dalam tempoh asas untuk suatu tahun taksiran. Muka surat 9 daripada 24
KELAB, PERSATUAN ATAU INSTITUSI SERUPA LEMBAGA HASIL DALAM NEGERI MALAYSIA Ketetapan Umum No. 1/2015 Tarikh Penerbitan: 12 Januari 2015 9.7 Penentuan pemberian wang yang berkaitan dengan transaksi dengan bukan ahli: Jika kelab, persatuan atau institusi serupa bagi tempoh asas untuk suatu tahun taksiran, berhak mendapat potongan di bawah subseksyen 44(6) ACP, bahagian pemberian wang yang layak ditolak daripada pendapatan agregat yang berkaitan dengan transaksi dengan bukan ahli dalam tempoh asas bagi suatu tahun taksiran itu hendaklah ditentukan mengikut formula berikut: H G X I Di mana, G - ialah pemberian wang yang dibuat oleh kelab, persatuan atau institusi serupa dalam tempoh asas untuk suatu tahun taksiran; H - ialah pendapatan agregat daripada transaksi dengan bukan ahli kelab, persatuan atau institusi serupa dalam tempoh asas untuk suatu tahun taksiran; dan I - ialah pendapatan agregat daripada transaksi dengan ahli dan bukan ahli kelab, persatuan atau institusi serupa dalam tempoh asas untuk suatu tahun taksiran; Dengan syarat amaun yang ditolak hendaklah tidak boleh melebihi 7% daripada pendapatan agregat kelab, persatuan atau institusi serupa dalam tempoh asas untuk tahun taksiran itu. Muka surat 10 daripada 24
KELAB, PERSATUAN ATAU INSTITUSI SERUPA LEMBAGA HASIL DALAM NEGERI MALAYSIA Ketetapan Umum No. 1/2015 Tarikh Penerbitan: 12 Januari 2015 9.8 Ilustrasi untuk menentukan cukai kena dibayar oleh kelab, persatuan atau institusi serupa: Contoh 5 Sebuah kelab warga tua di Kuala Lumpur mempunyai akaun pendapatan dan perbelanjaan untuk tahun berakhir 31.12.2013 seperti berikut: Penerimaan RM Perbelanjaan RM Yuran langganan ahli 20,000 Penyelenggaraan kelab 6,000 Yuran kemasukan ahli 8,000 Majalah dan akhbar 360 Jualan tiket untuk majlis makan malam tahunan: Ahli Bukan ahli 10,000 8,000 Majlis makan malam tahunan: Ahli Bukan ahli 12,000 4,000 Faedah simpanan tetap 8,000 Susutnilai 11,000 Sewa daripada penyewaan ruang kelab 21,000 Bayaran pos dan alat tulis 1,800 Lebihan 39,840 Jumlah 75,000 Jumlah 75,000 Muka surat 11 daripada 24
KELAB, PERSATUAN ATAU INSTITUSI SERUPA LEMBAGA HASIL DALAM NEGERI MALAYSIA Ketetapan Umum No. 1/2015 Tarikh Penerbitan: 12 Januari 2015 Pendapatan kasar yang dikenakan cukai dan tidak dikenakan cukai adalah seperti berikut: Penerimaan Penerimaan Kasar Tidak Dikenakan Cukai (Penerimaan Bersama) RM Penerimaan Kasar Dikenakan Cukai (Penerimaan Bukan Bersama) RM Yuran langganan ahli 20,000
Yuran kemasukan 8,000
Majlis makan malam tahunan 10,000 8,000 Pendapatan lain:
Faedah simpanan tetap 8,000 Sewa daripada penyewa 21,000 Jumlah 38,000 37,000 Walaupun kelab itu tidak bertujuan untuk mencari keuntungan, pendapatan daripada transaksi dengan bukan ahli dianggap sebagai punca perniagaan. Kelab boleh dikenakan cukai atas penerimaan kasar yang diterima daripada bukan ahli. Pengiraan cukai kena dibayar bagi tahun taksiran 2013 Jualan tiket majlis makan malam tahunan kepada bukan ahli Tolak: Perbelanjaan majlis makan malam tahunan bukan ahli Faedah Sewa Pendapatan yang boleh dikenakan cukai RM 8,000 4,000 4,000 8,000 21,000 33,000 RM Cukai ke atas RM20,000 pertama Cukai atas RM13,000 berikut @ 6% Cukai yang kena dibayar 300.00 780.00 1,080.00 Muka surat 12 daripada 24
KELAB, PERSATUAN ATAU INSTITUSI SERUPA LEMBAGA HASIL DALAM NEGERI MALAYSIA Ketetapan Umum No. 1/2015 Tarikh Penerbitan: 12 Januari 2015 Contoh 6 Persatuan Seni Khat Cina di Malaysia mempunyai akaun pendapatan dan perbelanjaan untuk tahun berakhir 31.12.2013: Jumlah Penerimaan RM Jumlah Perbelanjaan RM Yuran langganan ahli 5,000 Bayaran pos 300 Faedah simpanan tetap 1,000 Caj bank 120 Majlis makan malam tahunan Majlis makan malam tahunan Ahli - 8,000 Bukan ahli - 2,000 10,000 Ahli - 7,200 Bukan ahli - 1,800 9,000 Jualan hasil seni khat 8,000 Kos hasil seni khat 1,000 Sewa daripada penyewa 65,000 Utiliti dan cukai 2,400 Yuran yang dikenakan atas bukan ahli untuk kelas seni khat 1,000 Pembaikan 5,000 Upah & gaji 24,000 Fotostat 180 Susutnilai 31,000 Lebihan pendapatan atas perbelanjaan 17,000 Jumlah 90,000 Jumlah 90,000 Muka surat 13 daripada 24
KELAB, PERSATUAN ATAU INSTITUSI SERUPA LEMBAGA HASIL DALAM NEGERI MALAYSIA Ketetapan Umum No. 1/2015 Tarikh Penerbitan: 12 Januari 2015 Persatuan Seni Khat Cina menyimpan akaun berasingan untuk pendapatan dan perbelanjaan berhubung dengan urusan dan komunikasi dengan ahli dan bukan ahli bagi tahun berakhir 31.12.2013. Butir-butir perbelanjaan adalah seperti berikut: Perbelanjaan Potongan Tidak Dibenarkan (Perbelanjaan Berkaitan Dengan Transaksi Bersama Dengan Ahli) RM Potongan Dibenarkan (Perbelanjaan Berkaitan Dengan Transaksi Bersama Dengan Bukan Ahli) RM Perbelanjaan Berkaitan Dengan Sewa RM Bayaran pos 240 60
Caj bank 100
Majlis makan malam tahunan 7,200 1,800
Fotostat 144
Utiliti dan cukai 2,100 300
Pembaikan
5,000 Upah dan gaji 23,500 500 Jumlah 33,284 2,716 5,000 Muka surat 14 daripada 24
KELAB, PERSATUAN ATAU INSTITUSI SERUPA LEMBAGA HASIL DALAM NEGERI MALAYSIA Ketetapan Umum No. 1/2015 Tarikh Penerbitan: 12 Januari 2015 Pendapatan kasar yang dikenakan cukai dan tidak dikenakan cukai adalah seperti berikut: Penerimaan Penerimaan Tidak Dikenakan Cukai (Penerimaan Bersama) Penerimaan Dikenakan Cukai (Penerimaan Bukan Bersama) RM RM Yuran langganan ahli 5,000
Majlis makan malam tahunan 8,000 2,000 Jualan hasil seni khat
8,000 Yuran dikenakan ke atas bukan ahli untuk kelas seni khat
1,000 Pendapatan lain:
Faedah simpanan tetap
1,000 Sewa daripada penyewa 65,000 Jumlah 13,000 77,000 Pengiraan cukai yang kena dibayar bagi tahun taksiran 2013 Jualan kepada bukan ahli Jualan hasil seni khat kepada bukan ahli Fi yang dikenakan atas bukan ahli tiket majlis makan malam tahunan Tolak: Perbelanjaan dibenarkan Pendapatan larasan Pendapatan lain - Faedah Sewa Tolak: Perbelanjaan Pendapatan agregat / Pendapatan yang boleh dikenakan cukai 65,000 5,000 RM 2,000 8,000 1,000 11,000 2,716 8,284 1,000 60,000 69,284 Cukai atas RM50,000 pertama Cukai atas RM19,284 berikut @ 19% Cukai yang kena dibayar RM 2,850.00 3,663.96 6,513.96 Muka surat 15 daripada 24
KELAB, PERSATUAN ATAU INSTITUSI SERUPA LEMBAGA HASIL DALAM NEGERI MALAYSIA Ketetapan Umum No. 1/2015 Tarikh Penerbitan: 12 Januari 2015 Contoh 7 Sebuah kelab sukan mempunyai akaun pendapatan dan perbelanjaan bagi tahun berakhir 31.12.2013 seperti berikut: Jumlah Penerimaan RM Jumlah Perbelanjaan RM Yuran langganan ahli 180,000 Sewa dewan untuk seminar 80,000 Yuran seminar untuk bukan ahli 60,000 Upah dan gaji 250,000 Faedah simpanan tetap 300,000 Pentadbiran dan alat tulis 15,000 Pengangkutan untuk pekerja 15,000 Lebihan pendapatan atas perbelanjaan 180,000 Jumlah 540,000 Jumlah 540,000 Muka surat 16 daripada 24
KELAB, PERSATUAN ATAU INSTITUSI SERUPA LEMBAGA HASIL DALAM NEGERI MALAYSIA Ketetapan Umum No. 1/2015 Tarikh Penerbitan: 12 Januari 2015 Rekod perbelanjaan kelab sukan berhubung transaksi dengan ahli dan bukan ahli bagi tahun berakhir 31.12.2013 adalah seperti berikut: Perbelanjaan Potongan Tidak Dibenarkan (Perbelanjaan Berkaitan Dengan Transaksi Bersama Dengan Ahli) RM Potongan Dibenarkan (Perbelanjaan Berkaitan Dengan Transaksi Bersama Dengan Bukan Ahli) RM Perbelanjaan Am Kepada Pendapatan Daripada Transaksi Dengan Ahli Dan Bukan Ahli RM Upah dan gaji
250,000 Sewaan dewan untuk seminar
80,000
Pentadbiran dan alat tulis
15,000 Pengangkutan untuk pekerja
15,000 Jumlah
80,000 280,000 Penerimaan kasar yang dikenakan cukai dan tidak dikenakan cukai adalah seperti berikut: Penerimaan Penerimaan Tidak Dikenakan Cukai (Penerimaan Bersama) RM Penerimaan Dikenakan Cukai (Penerimaan Bukan Bersama) RM Yuran langganan ahli 180,000
Yuran seminar
60,000 Faedah simpanan tetap
300,000 Jumlah 180,000 360,000 Muka surat 17 daripada 24
KELAB, PERSATUAN ATAU INSTITUSI SERUPA LEMBAGA HASIL DALAM NEGERI MALAYSIA Ketetapan Umum No. 1/2015 Tarikh Penerbitan: 12 Januari 2015 Pengiraan cukai kena dibayar bagi tahun taksiran 2013 Yuran seminar Tolak: Sewa dewan Perbelanjaan gunasama1 Kerugian larasan perniagaan Pendapatan larasan Pendapatan lain: Faedah Pendapatan agregat Tolak: Rugi tahun semasa Jumlah pendapatan / Pendapatan yang boleh dikenakan cukai RM 60,000 80,000 70,000 150,000 (90,000) RM TIADA 300,000 300,000 90,000 210,000 Cukai atas RM100,000 pertama Cukai atas RM110,000 berikut @ 26% Cukai yang kena dibayar RM 13,850.00 28,600.00 42,450.00 1Pembahagian perbelanjaan gunasama (rujuk kepada perenggan 9.5 untuk formula) 60,000 280,000 X = 70,000 240,000 (180,000 + 60,000) Contoh 8 Fakta adalah sama seperti di Contoh 7 kecuali transaksi dengan bukan ahli berjumlah RM100,000 dan elaun modal yang dituntut oleh kelab bagi tahun berakhir 31.12.2013 adalah RM12,000. Kelab juga telah memberi wang berjumlah RM10,000 kepada institusi yang diluluskan di bawah subseksyen 44(6) ACP. Muka surat 18 daripada 24
KELAB, PERSATUAN ATAU INSTITUSI SERUPA LEMBAGA HASIL DALAM NEGERI MALAYSIA Ketetapan Umum No. 1/2015 Tarikh Penerbitan: 12 Januari 2015 Penerimaan kasar yang dikenakan cukai dan tidak dikenakan cukai adalah seperti berikut: Penerimaan Penerimaan Tidak Dikenakan Cukai (Penerimaan Bersama) RM Penerimaan Dikenakan Cukai (Penerimaan Bukan Bersama) RM Yuran langganan ahli 180,000
Yuran seminar
60,000 Transaksi dengan bukan ahli
100,000 Faedah simpanan tetap
300,000 Jumlah 180,000 460,000 Pengiraan cukai kena dibayar bagi tahun taksiran 2013 Transaksi dengan bukan ahli Yuran seminar RM 100,000 60,000 160,000 RM Tolak: Sewa dewan Perbelanjaan gunasama2 Kerugian larasan perniagaan Pendapatan larasan Tolak: Elaun modal - 5,6473 (Elaun modal dih/h 5,647) Pendapatan berkanun Pendapatan lain: Faedah Pendapatan agregat4 Tolak: Rugi tahun semasa 80,000 131,765 211,765 (51,765) Tolak: Derma5 (tidak melebihi 7% pendapatan agregat) Jumlah pendapatan / Pendapatan yang boleh dikenakan cukai TIADA TIADA TIADA 300,000 300,000 _51,765 248,235 8,621 239,614 Cukai atas RM100,000 pertama Cukai Atas RM139,614 berikut @ 26% Cukai yang kena dibayar RM 13,850.00 36,299.64 50,149.64 Muka surat 19 daripada 24
KELAB, PERSATUAN ATAU INSTITUSI SERUPA LEMBAGA HASIL DALAM NEGERI MALAYSIA Ketetapan Umum No. 1/2015 Tarikh Penerbitan: 12 Januari 2015 2Pembahagian perbelanjaan gunasama Bahagian ahli 180,000 280,000 X = 148,235 340,000 (180,000 + 60,000 + 100,000) Bahagian bukan ahli 160,000 (60,000 + 100,000) 280,000 X = 131,765 340,000 (180,000 + 60,000 + 100,000) 3Pembahagian elaun modal yang berkaitan dengan transaksi dengan bukan ahli (rujuk kepada perenggan 9.6 untuk formula) Bahagian ahli 180,000 12,000 X = 6,353 340,000 Bahagian bukan ahli 160,000 12,000 X = 5,647 340,000 5Pembahagian pemberian wang yang berkaitan dengan transaksi dengan bukan ahli (rujuk kepada perenggan 9.7 untuk formula) 300,0004 10,000 X = 8,621 348,0006 Muka surat 20 daripada 24
KELAB, PERSATUAN ATAU INSTITUSI SERUPA LEMBAGA HASIL DALAM NEGERI MALAYSIA Ketetapan Umum No. 1/2015 Tarikh Penerbitan: 12 Januari 2015 6Pengiraan pendapatan agregat bagi transaksi dengan ahli dan bukan ahli bagi tahun taksiran 2013 RM Yuran langganan ahli, fi seminar dan transaksi dengan bukan ahli Tolak: Perbelanjaan gunasama Pendapatan larasan Tolak: Elaun modal Pendapatan berkanun Tambah: Pendapatan faedah Pendapatan agregat 340,000 280,000 60,000 12,000 48,000 300,000 348,000 9.9 Kerugian Kerugian yang timbul daripada transaksi sesama ahli tidak boleh ditolak daripada pendapatan yang diperolehi daripada transaksi dengan bukan ahli. Oleh kerana pendapatan daripada transaksi sesama ahli tidak akan diambil kira bagi tujuan percukaian di bawah ACP, kerugian yang timbul daripada transaksi sesama ahli juga tidak akan diambil kira bagi tujuan pengiraan cukai di bawah ACP. Contoh 9 Akaun pendapatan dan perbelanjaan sesuatu kelab bagi tahun berakhir 31.12.2013 menunjukkan bahawa perbelanjaan melebihi penerimaan daripada transaksi sesama ahli yang menyebabkan kerugian kepada ahli berjumlah RM5,000. Sebaliknya, penerimaan melebihi perbelanjaan daripada transaksi dengan bukan ahli yang menyebabkan terdapat lebihan RM3,000. Kelab sebenarnya mengalami kerugian bersih berjumlah RM2,000. Kelab dikenakan cukai atas pendapatan daripada transaksi dengan bukan ahli berjumlah RM3,000 bagi tahun taksiran 2013. Kerugian yang timbul daripada transaksi sesama ahli tidak boleh ditolak daripada pendapatan yang diperolehi daripada transaksi dengan bukan ahli. Kerugian tersebut hendaklah diabaikan untuk tujuan ACP. Contoh 10 Fakta adalah sama seperti di Contoh 9 kecuali perbelanjaan melebihi penerimaan daripada transaksi dengan bukan ahli yang menyebabkan kerugian sebanyak RM1,000. Kerugian RM1,000 yang timbul daripada transaksi dengan bukan ahli dalam tahun taksiran 2013 dihantar ke hadapan ke tahun taksiran selanjutnya untuk ditolak daripada punca pendapatan yang sama (transaksi dengan bukan ahli). Muka surat 21 daripada 24
KELAB, PERSATUAN ATAU INSTITUSI SERUPA LEMBAGA HASIL DALAM NEGERI MALAYSIA Ketetapan Umum No. 1/2015 Tarikh Penerbitan: 12 Januari 2015 10. Kadar Cukai Pendapatan kelab, persatuan atau institusi serupa yang boleh dikenakan cukai pada kadar skala yang terpakai untuk individu seperti dalam Perenggan 1, Bahagian 1, Jadual 1 ACP. Kelab, persatuan atau institusi serupa tidak layak untuk pelepasan diri yang terpakai untuk individu apabila mengira pendapatan bercukai. 11. Penyimpanan Rekod Semua kelab, persatuan atau institusi serupa dikehendaki menyimpan rekod berasingan berhubung pendapatan yang diperoleh daripada transaksi dengan ahli dan bukan ahli. Rekod yang membezakan antara aktiviti ahli dan bukan ahli perlu disimpan jika kelab, persatuan atau institusi serupa tidak mempunyai batas transaksi apabila berurusan dengan bukan ahli. Contoh 11 Sebuah persatuan bola sepak telah membeli lencana untuk ahlinya dan pin promosi untuk bukan ahli daripada pembekal yang sama sebagai sebahagian usaha untuk mengutip dana. Item yang telah dibeli dimasukkan dalam satu invois. Persatuan bola sepak perlu mengasingkan kos yang dilakukan dalam pembelian item untuk ahli dan bukan ahli dalam rekod persatuan. 12. Pengemukaan Borang Nyata Cukai Pendapatan Kelab, persatuan atau institusi serupa dikehendaki mengemukakan Borang Nyata Cukai Pendapatan (BNCP) iaitu Borang TF untuk setiap tahun taksiran. BNCP hendaklah dikemukakan kepada Ketua Pengarah Hasil Dalam Negeri dalam tahun berikutan tahun taksiran itu seperti berikut: Punca Pendapatan Tarikh Pengemukaan BNCP Pendapatan bukan perniagaan 30 April Pendapatan perniagaan 30 Jun 13. Persamaan Dan Perbezaan Di Antara Kelab, Persatuan Atau Institusi Serupa Dan Persatuan Perdagangan Persamaan dan perbezaan ketara di antara kelab, persatuan atau institusi serupa dan persatuan perdagangan adalah seperti berikut: Muka surat 22 daripada 24
KELAB, PERSATUAN ATAU INSTITUSI SERUPA LEMBAGA HASIL DALAM NEGERI MALAYSIA Ketetapan Umum No. 1/2015 Tarikh Penerbitan: 12 Januari 2015 Perkara Kelab, Persatuan Atau Institusi Serupa Persatuan Perdagangan Akta Pertubuhan 1966, Akta Pertubuhan 1966, atau Akta Pertubuhan 1966, atau Pendaftaran Akta Syarikat 1965 Akta Syarikat 1965 sebagai syarikat berhad menurut jaminan sebagai syarikat berhad menurut jaminan Objektif Kelab, persatuan atau institusi serupa yang bukan bermotif untung ditubuhkan untuk tujuan sosial, rekreasi dan riadah untuk kepentingan dan manfaat ahli Melindungi dan menggalakkan perniagaan ahli (pedagang dan peniaga), atau Mengembangkan dan memajukan profesion ahli (profesional) Penubuhan dan Kawalan Ditubuhkan oleh ahli dan Ditubuhkan oleh ahli dan dikawal melalui jawatankuasa yang dilantik Ditubuhkan oleh ahli dan dikawal melalui jawatankuasa yang dilantik Ahli Ahli berhak mengundi di mesyuarat am di mana kawalan efektif dilaksanakan ke atas kelab, persatuan atau institusi serupa Ahli berhak mengundi di mesyuarat am di mana kawalan efektif dilaksanakan ke atas persatuan perdagangan Peruntukan Cukai Pendapatan Seksyen 53A ACP Seksyen 53 ACP Pendapatan dikenakan cukai Pendapatan yang terbit daripada aktiviti dan transaksi dengan bukan ahli Apa-apa amaun diterima atas akaun hasil termasuk fi kemasukan dan langganan ahli Pendapatan tidak dikenakan cukai Pendapatan yang terbit daripada transaksi bersama ahli termasuk fi kemasukan dan langganan ahli Pendapatan berkanun yang diperolehi daripada fi langganan ahli persatuan perdagangan yang bermastautin adalah dikecualikan Muka surat 23 daripada 24
KELAB, PERSATUAN ATAU INSTITUSI SERUPA LEMBAGA HASIL DALAM NEGERI MALAYSIA Ketetapan Umum No. 1/2015 Tarikh Penerbitan: 12 Januari 2015 Perkara Kelab, Persatuan Atau Institusi Serupa Persatuan Perdagangan cukai [Perintah Cukai Pendapatan (Pengecualian)(No.19) 2005, P.U.(A) 190/2005] 14. Kemaskinian Dan Pindaan KU ini mengganti KU No. 5/2012 bertarikh 25 Jun 2012. Pindaan Kandungan KU ini adalah hampir sama dengan KU yang lama dengan perenggan baharu berikut dimasukkan: Perenggan Penerangan 6 Asas taksiran 7 Taraf mastautin 9.3(d) Kelab, persatuan atau institusi serupa yang bukan institusi amal/khairat yang diluluskan 9.3(e) Kelab, persatuan atau institusi serupa yang merupakan institusi amal/khairat yang diluluskan 12 untuk ditetapkan Tarikh pengemukaan Borang Nyata Cukai Pendapatan (menggantikan perenggan 10 dalam KU lama) 13 Persamaan dan perbezaan di antara kelab, persatuan atau institusi serupa dan persatuan perdagangan telah dimasukkan untuk Contoh 2 penerangan lanjut dan Contoh 8 menggantikan Contoh 7 dalam KU lama (baharu) Ketua Pengarah Hasil Dalam Negeri Lembaga Hasil Dalam Negeri Malaysia. Muka surat 24 daripada 24